Belŝacaro

Belŝacaro (laŭ PIV, ankaŭ nomata Bel-Ŝar-Usur) estas reĝo de Babilonio dum 6-a jarcento a.K., citita en Biblio kaj mortinta post granda festeno.

La biblia libro "Danielo", kies Zamenhofa traduko nomas lin "Belŝacar", rakontas, ke dum la festeno li ebriiĝis kaj uzis orajn kaj arĝentajn vazojn el la templo de Jerusalemo kiel trinkvazojn. Tiam aperis mano kaj skribis nekompreneblan tekston sur blanka muro; Danielo malĉifris la tekston kiel "mene, mene, tekel, ufarsin" kaj interpretis jene:
 mene: Dio kalkulis la tempon de via regado kaj metis al ĝi finon
 tekel: vi estas pesita sur pesilo kaj trovita tro malpeza
 peres (formo de u-farsin): via regno estas dividita kaj donita al la Medoj kaj Persoj

Rembranto en 1635 kreis faman pentraĵon pri la lasta festeno de Belŝakar.

 Eksteraj ligiloj 

 http://www.jewishencyclopedia.com/view.jsp?artid=612&letter=B 
 http://www.newadvent.org/cathen/02226c.htm 
 http://home.arcor.de/jpe-wl/texte/g_belsazar.html  

Kategorio:Babilonio
Kategorio:Bibliaj personoj
Kategorio:Naskiĝintoj antaŭ Kristo
Kategorio:Mortintoj antaŭ Kristo